smcproject/ml-wiki-sentences huggingface dataset:
ഒടുവിൽ അതിഭൗതികമായ നായ്പ്പിശാചിന്റേതെന്നു കരുതപ്പെട്ട ഭീഷണിയുടെ വിശദീകരണം തികച്ചും ഭൗതികവും മാനുഷികവും ആണെന്നു തെളിയിക്കുന്ന കുറ്റാന്വേഷകൻ നോവലിലെ കഥാപാത്രങ്ങൾക്കും എല്ലാക്കാലത്തേയും അതിന്റെ വായനക്കാർക്കും ആശ്വാസം പകരുന്നു.
അവലംബം ↑ ↑ Dauntless media.net, Book Review, The Hound of the Baskervilles Archived 2012-11-06 at the Wayback Machine .
↑ Pbs.org.
, Masterpiece Theatre, The Hound Baskervilles, Plot Summary Archived 2012-10-08 at the Wayback Machine .
ദ ഹൗണ്ട് ഓഫ് ഹെവൻ ഇംഗ്ലീഷ് വിലാസം https://ml.wikipedia.org/wiki/The_Hound_of_Heaven
ആംഗലകവി ഫ്രാൻസിസ് തോം‌പ്സന്റെ (1859-1907) ഏറ്റവും പ്രസിദ്ധകവിതയാണ് ദ ഹൗണ്ട് ഓഫ് ഹെവൻ (സ്വർഗ്ഗത്തിലെ വേട്ടപ്പട്ടി).
ദൈവത്തിൽ നിന്ന ഓടിയകലാൻ ശ്രമിക്കുന്ന മനുഷ്യാത്മാവിന്റേയും അതിനെ വേട്ടനായേപ്പോലെ പിന്തുടർന്ന് പിടികൂടി രക്ഷപെടുത്തുന്ന ദൈവത്തിന്റേയും ചിത്രമാണ്‌ ഈ കവിത.
ദുരന്തപ്രതിഭയായിരുന്ന തോം‌പ്സണ് കവിയെന്ന നിലയിൽ മരണാനന്തരം ലഭിച്ച പ്രശസ്തിയുടെ മുഖ്യ അടിസ്ഥാനം 182 വരികളുള്ള ഈ കവിതയാണ്‌.
തോം‌പ്സന്റെ കവിതകളുടെ 1893-ലെ ആദ്യസമാഹാരത്തിലാണ്‌ ഇത് വെളിച്ചം കണ്ടത്.
ഭയന്നോടുന്ന മുയലിനെ , അനാവശ്യ വേഗമോ ഉദ്വേഗമോ കാട്ടാതെ നിശ്ചയദാർഢ്യത്തോടെ നിരന്തരം പിന്തുടർന്ന് പിടികൂടുന്ന വേട്ടനായേപ്പോലെ, ഒളിച്ചോടുന്ന മനുഷ്യാത്മാവിനെ പിടികിട്ടുവോളം പിന്തുടരുന്ന ദൈവത്തെയാണ്‌ ഈ കവിതയിൽ തോം‌പ്സൺ സങ്കല്പിച്ചത്.
അവലംബം ↑ The Hound of Heaven at ElCore.net ↑ Jim Chen, Poetic Justice , 29 Cardozo Law Review (2007) പുറത്തേക്കുള്ള കണ്ണികൾ
ദ ഹോബിറ്റ് ഇംഗ്ലീഷ് വിലാസം https://ml.wikipedia.org/wiki/The_Hobbit
ഇംഗ്ലീഷ് എഴുത്തുകാരൻ ആയ ജെ. ആർ.ആർ റ്റോൾകീനിന്റെ കുട്ടികൾക്കായുള്ള ഒരു കാല്പനിക നോവൽ ആണ് ദ ഹൊബിറ്റ് .
1937 സെപ്റ്റംബർ 21 - ന് ആണ് ഇത് പ്രസിദ്ധികരിച്ചത്.
ലോകമെമ്പാടും നിരൂപക പ്രശംസ ഏറ്റുവാങ്ങിയ നോവൽ കാർനെജി മെഡലിന് നാമനിർദ്ദേശം ചെയ്യപ്പെട്ടു.
മികച്ച ബാലസാഹിത്യത്തിനായുള്ള ന്യൂയോർക്ക് ഹെറാൾഡ് ട്രിബ്യുണിന്റെ അവാർഡും നേടി.
ഈ കൃതിയെ അടിസ്ഥാനമാക്കി ദ ഹൊബിറ്റ് എന്ന പേരിൽ ഒരു സിനിമാ പരമ്പരയും പുറത്തിറങ്ങി.
സ്വന്തം വീട്ടിൽ തന്നെ സമയം ചിലവഴിക്കാൻ ആഗ്രഹിക്കുന്ന ബിൽബോ ബാഗ്ഗിൻസ് എന്ന ഹോബിറ്റിന്റെ ഒരു സാഹസികയാത്രയുടെ കഥയാണ് ദ ഹൊബിറ്റ്.
സ്മോഗ് എന്ന് പേരുള്ള ഒരു ഡ്രാഗൺ കാവൽ നിൽക്കുന്ന നിധി തേടിയുള്ള യാത്ര, ബിൽബോയെ തന്റെ ശാന്തമായ ഗ്രാമപ്രദേശത്തുനിന്നു ഭീതി തോന്നുന്ന പ്രദേശങ്ങളിൽ യാത്ര ചെയ്യാൻ പ്രേരിപ്പിക്കുന്നു.
നോവലിന്റെ മിക്ക അധ്യായങ്ങളിലും റ്റോൾകീൻ ഓരോ പ്രത്യേക ജീവിയെയോ ജീവികളെയോ പരിചയപ്പെടുത്തുന്നു.
അപരിചിതമായ സാഹചര്യങ്ങളിൽ തന്റെ സാമാന്യബുദ്ധിയും കൗശലവും ഉപയോഗിച്ച് ബിൽബോ മുന്നേറുന്നു.
കഥ പരിസമാപിക്കുന്നത് അഞ്ച് പടകൾ നിരന്ന ഒരു യുദ്ധത്തിൽ ആണ്.
മുൻ അദ്ധ്യായങ്ങളിൽ വിവരിച്ച പല കഥാപാത്രങ്ങളും, ജീവികളും ഈ യുദ്ധത്തിൽ പങ്കെടുക്കുന്നു.
ഒന്നാം ലോകമഹായുദ്ധത്തിൽ പങ്കെടുത്തിട്ടുള്ള റ്റോൾകീനിനേ തന്റെ ആ അനുഭവം ഈ കഥ വികസിപ്പിക്കുവാൻ വലിയ രീതിയിൽ സഹായിച്ചു.
എഴുത്തുകാരന്റെ ഭാഷാപ്രവീണ്യവും മായജാല കഥകളിൽ ഉള്ള താല്പര്യവും നിർണായകമായി.
നോവൽ നേടിയ നിരൂപക പ്രശംസയും സാമ്പത്തിക നേട്ടവും കണ്ടു പ്രസാധകൻ ഒരു രണ്ടാം ഭാഗം എഴുതാൻ ആവശ്യപ്പെട്ടു.
അങ്ങനെ ആണ് ദ ലോർഡ് ഓഫ് ദ റിങ്സ് നോവൽ പരമ്പര എഴുതപ്പെട്ടത്.
ഈ കൃതിയുടെ എഴുത്തു പുരോഗമിക്കേ, റ്റോൾകീൻ ദ ഹോബിറ്റിൽ മുൻകാല പ്രാബല്യത്തിൽ ചില മാറ്റങ്ങൾ വരുത്തി.
നാടകം, സിനിമ , ബോർഡ് ഗെയിം, വീഡിയോ ഗെയിം തുടങ്ങിയ വിവിധ മാധ്യമങ്ങളിൽ ഹൊബിറ്റ് ഇന്നും നിറഞ്ഞു നിൽക്കുന്നു.
കേന്ദ്രകഥാപാത്രമായ ബിൽബോ ബാഗ്ഗിൻസ് ഒരു ഹൊബിറ്റ് ആണ്.
ഗാൻഡാൾഫ് എന്ന മാന്ത്രികനാണ് ബിൽബോയെ പതിമൂന്നു പേരടങ്ങിയ കുള്ളന്മാരുടെ സംഘത്തിന് പരിചയപ്പെടിത്തിയത്.
യാത്രയിൽ ഉടനീളം ബിൽബോ തന്റെ വീട്ടിലെ കലവറയിൽ സൂക്ഷിച്ചിട്ടുള്ള ഭക്ഷ്യവസ്തുക്കളുടെ കാര്യവും, കൂടുതൽ ഭക്ഷണം കിട്ടിയിരുന്നെകിൽ എന്ന ആഗ്രഹവും തുറന്നു പറഞ്ഞുകൊണ്ടിരുന്നു.
യാത്രസംഘത്തെ സംബന്ധിച്ചിടത്തോളം ബിൽബോ ഒരു സഹായം എന്നതിലേറെ ഭാരമായിരുന്നു.
യാത്രയുടെ നിർണായക നിമിഷത്തിൽ ഗാൻഡാൾഫ് അപ്രത്യക്ഷനായി, തുടർന്ന് ബിൽബോ തന്റെ കൗശലവും വഴിമധ്യേ കയ്യിൽ എത്തിയ മന്ത്ര മോതിരത്തിന്റെ ശക്തിയാലും സംഘത്തെ മുന്നോട്ടു നയിച്ചു.
കുള്ളന്മാരുടെ തലവനായ തോറിൻ ഓക്കെൻഷീൽഡ് ഒരു ധീരനായ പോരാളി ആണെന്നിരുന്നാലും പലപ്പോഴും തെറ്റായ തീരുമാനങ്ങൾ അദ്ദേഹത്തെ അബദ്ധങ്ങളിൽ ചെന്ന് ചാടിച്ചു.
തോറിന്റെ മുത്തച്ഛൻ രാജാവായിരിക്കെ അവരുടെ കൊട്ടാരം ആക്രമിച്ച സ്മോഗ് എന്ന ഡ്രാഗൺ കൊട്ടാരത്തിന്റെ നിലവറയിൽ സൂക്ഷിച്ചിട്ടുള്ള വിപുലമായ നിധിശേഖരത്തിന് മുകളിൽ ആണ് അന്തിയുറങ്ങുന്നത്.
കഥ പുരോഗമിക്കുമ്പോൾ മറ്റു പല കഥാപാത്രങ്ങളും കടന്നുവരുന്നു.
കുള്ളന്മാരുടെ സംഘത്തിൽ മറ്റു പന്ത്രണ്ട് കുള്ളന്മാർ, രണ്ടു തരം എൽവ്സ് , മനുഷ്യർ, മനുഷ്യരെ ഭക്ഷിക്കുന്ന ട്രോളുകൾ , ഗുഹാവാസികളായ ഗോബ്ളിനുകൾ , സംസാരശേഷി ഉള്ള വലിയ എട്ടുകാലികൾ, സംസാരശേഷി ഉള്ള പരുന്തുകൾ, വാർഗുകൾ , എൽറോൻഡ് , ഗോളം , മനുഷ്യന്റെയും കാരടിയുടെയും രൂപം സ്വീകരിക്കാൻ കഴിവുള്ള ബിയോൺ , ലേക് ടൗണിലെ കേമനായ ബാർഡ് എന്ന വില്ലാളി എന്നിവർ കഥയുടെ വിവിധഘട്ടങ്ങളിൽ പ്രത്യക്ഷപ്പെടുക്കുന്നു.
ദ ഹോബിറ്റ്: ആൻ അൺ എക്സ്പെക്റ്റഡ് ജേർണി
പീറ്റർ ജാക്സൺ സംവിധാനം ചെയ്ത 2012 ലെ ഇതിഹാസ ഫാന്റസി സാഹസിക ചലച്ചിത്രമാണ് ദ ഹോബിറ്റ്: ആൻ അൺ എക്സ്പെക്റ്റഡ് ജേർണി .
ജെ ആർ ആർ. ടോൾക്കീനിന്റെ 1937 ലെ ദ ഹൊബിറ്റ് എന്ന നോവൽ അടിസ്ഥാനമാക്കി നിർമിച്ച മൂന്നു ഭാഗങ്ങളുള്ള സിനിമയിൽ ആദ്യത്തേത് ആണ് ഇത്.
അതിനു ശേഷം ദ ഹോബിറ്റ്: ദ ഡെസൊലേഷൻ ഓഫ് സ്മോഗ് (2013), ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് (2014) എന്നിവ കൂടി പുറത്തിറങ്ങി.
ഇവ മൂന്നും ജാക്ക്സണന്റെ ദ ലോഡ് ഓഫ് ദ റിങ്സ് ചലച്ചിത്ര പരമ്പരയുടെ കാലക്രമത്തിന് മുൻപ്‌ നടക്കുന്നതായാണ് ചിത്രീകരിച്ചിരിക്കുന്നത്.
പീറ്റർ ജാക്സൺ, ഫിലിപ്പ് വാൽഷ്, ഫിലിപ ബോയിൻസ്, ഗില്ലർമോ ദെൽ ടോറോ എന്നിവർ ചേർന്നാണ് ഈ സിനിമയുടെ തിരക്കഥ തയ്യാറാക്കിയത്.
ലോർഡ് ഓഫ് ദ റിങ്സിലെ സംഭവങ്ങൾക്ക് എഴുപത്തേഴ് വർഷം മുൻപാണ് കഥ നടക്കുന്നത്.
മിഡിൽ എർത്ത് ആണ് പശ്ചാത്തലം.
ടോൾക്കിയൻ എഴുതിയ റിട്ടേൺ ഓഫ് ദി കിംഗ് എന്ന നോവലിന്റെ അനുബന്ധങ്ങളിൽ നിന്നാണ് കഥ രൂപപ്പെടുത്തിയത് .
ബിൽബോ ബാഗ്ഗിൻസ്, മാന്ത്രികനായ ഗാൻഡാൾഫ്, തോറിൻ ഓക്കെൻഷീൽഡിന്റെ നേതൃത്വത്തിൽ ഉള്ള പതിമൂന്നു കുള്ളന്മാരുടെ സംഘവും ചേർന്ന് സ്മോഗ് എന്ന ഡ്രാഗണിൽ നിന്ന് ലോൺലി മൗണ്ടൻ തിരിച്ചു പിടിക്കാൻ ശ്രമിക്കുന്നത് ആണ് പ്രമേയം.
മാർട്ടിൻ ഫ്രീമാൻ , ഇയാൻ മക്ക്കെല്ലൻ , റിച്ചാർഡ് ആർമിറ്റേജ് , ജെയിംസ് നെസ്ബിറ്റ്, കെൻ സ്റ്റോട്ട്, കേറ്റ് ബ്ലാൻചെറ്റ് , ഇയാൻ ഹോം, ക്രിസ്റ്റഫർ ലീ , ഹ്യൂഗോ വീവിംഗ്, ഏലിജ വുഡ് , ആൻഡി സെർക്കിസ് , സിൽവെസ്റ്റർ മക്കോയ്, ബാരി ഹംഫ്രിസ്, മനു ബെന്നെറ്റ് തുടങ്ങിയ വലിയ താരനിര ഈ ചിത്രത്തിൽ ഉൾപ്പെടുന്നു.
2012 നവംബറിൽ ന്യൂസിലണ്ടിൽ ഹോബിറ്റ്: ആൻ അൺ എക്സ്പെക്റ്റഡ് ജേർണി ആദ്യമായി പ്രദർശിപ്പിക്കുകയും 2012 ഡിസംബർ 12 ന് അന്താരാഷ്ട്രതലത്തിൽ പുറത്തിറങ്ങുകയും ചെയ്തു .
ഈ ചിത്രം ബോക്സ് ഓഫീസിൽ നൂറു കോടി ഡോളർ വരുമാനം നേടി, ദ ഫെലോഷിപ്പ് ഓഫ് ദ റിങ്, ദ ത്രീ ടവർസ് എന്നീ ചിത്രങ്ങളെ മറികടന്നു.
2012 ൽ ഏറ്റവും കൂടുതൽ വരുമാനം നേടുന്ന നാലാമത്തെ ചിത്രവും എക്കാലത്തെയും മുപ്പത്തിഒന്നാം ചിത്രവുമായി.
മികച്ച നിരൂപണം ലഭിച്ച ചിത്രം മികച്ച വിഷ്വൽ ഇഫക്റ്റുകൾ, മികച്ച പ്രൊഡക്ഷൻ ഡിസൈനുകൾ, മികച്ച മേക്കപ്പ്, ഹെയർസ്റ്റൈലിങിനുള്ള മൂന്ന് അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
മൂന്ന് ബ്രിട്ടീഷ് അക്കാദമി ഫിലിം അവാർഡുകൾക്കും നാമനിർദ്ദേശം ലഭിച്ചു.
അഭിനേതാക്കൾ മാർട്ടിൻ ഫ്രീമാൻ - ബിൽബോ ബാഗ്ഗിൻസ് (ചെറുപ്പകാലം) ഇയാൻ ഹോം - ബിൽബോ ബാഗ്ഗിൻസ് (വയസ്സുകാലം) ഇയാൻ മക്ക്കെല്ലൻ - ഗാൻഡാൾഫ് ദി ഗ്രേ റിച്ചാർഡ് ആർമിറ്റേജ് - തോറിൻ ഓക്കെൻഷീൽഡ് II കെൻ സ്കോട്ട് - ബാലിൻ ഗ്രഹാം മക്വിവിഷ് - ഡ്വാലിൻ ഐദാൻ ടർണർ - കിലി ഡീൻ ഓംഗർമാൻ - ഫിലി മാർക്ക് ഹഡ്ലോ - ഡോറി ജെഡ് ബ്രോഫി - നോറി ആദം ബ്രൗൺ - ഓറി ജോൺ കാലെൻ - ഓയിൻ പീറ്റർ ഹാംബ്ല്ടൺ - ഗ്ലോയിൻ വില്യം കിർഷർ - ബിഫൂർ ജെയിംസ് നെസ്സിറ്റ് - ബോഫൂർ സ്റ്റീഫൻ ഹണ്ടർ - ബോംബൂർ കേറ്റ് ബ്ലാഞ്ചറ്റ് - ഗലാഡ്രിയൽ ഹ്യൂഗോ വീവിംഗ് - എൽറോണ്ട് ക്രിസ്റ്റഫർ ലീ - സറുമാൻ ദ വൈറ്റ് ഏലിജ വുഡ് - ഫ്രോഡോ ബാഗ്ഗിൻസ് സിൽവെസ്റ്റർ മക്കോയ് - റഡാഗാസ്റ്റ് ദ ബ്രൗൺ ആൻഡി സെർക്കിസ് - ഗോളം മനു ബെന്നെറ്റ് - ആസോഗ് ദി ഡിഫൈലർ ലീ പേസ് - താൻഡ്രൂയിൽ ബാരി ഹംഫ്രിസ് - ദി ഗ്രേറ്റ് ഗോബ്ളിൻ കോനൻ സ്റ്റീവൻസ് - ഗുണ്ടബാദ് ഓർക്ക് ജോൺ റൗൾസ് - യാസ്നെഗ് ബ്രെറ്റ് മക്കൻസി - ലിൻഡർ കിരൺ ഷാ - ഗോബ്ളിൻ ജെഫ്രി തോമസ് - ത്രൊർ മൈക്കൽ മിസ്റാഹി - ത്രെയിൻ രണ്ടാമൻ ബെനഡിക്ട് കമ്പർബാച്ച് - ഡ്രാഗൺ സ്മാഗിന്റെ ശബ്ദം
ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ്
പീറ്റർ ജാക്സൺ സംവിധാനം ചെയ്ത 2014 ലെ ഒരു ഫാന്റസി ആക്ഷൻ സിനിമയാണ് ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് .
ഫാൻ വാൽഷ്, ഫിലിപ ബോയിൻസ്, പീറ്റർ ജാക്സൺ, ഗില്ലർമോ ദെൽ തോറോ എന്നിവർ  ചേർന്നാണ് തിരക്കഥ എഴുതിയത്.
ജെ.ആർ.ആർ. റ്റോൾകീൻ എഴുതിയ നോവൽ "ദ ഹോബിറ്റ്" എന്ന നോവൽ അടിസ്ഥാനമാക്കി നിർമിച്ച മൂന്നു ഭാഗങ്ങളുള്ള ചലച്ചിത്ര പരമ്പരയിലെ മൂന്നാമത്തെയും അവസാനത്തെയും  ചിത്രമാണിത്.
ആദ്യ ഭാഗമായ ദ ഹോബിറ്റ്: ആൻ അൺ എക്സ്പെക്റ്റഡ് ജേർണി (2012), ശേഷം ഇറങ്ങിയ ദ ഹോബിറ്റ്: ദ ഡെസൊലേഷൻ ഓഫ് സ്മോഗ് (2013) എന്നിവയാണ് പരമ്പരയിലെ മറ്റ്‌ ചിത്രങ്ങൾ.
ഇവയെല്ലാം ചേർന്ന് പീറ്റർ ജാക്ക്സന്റെ "ലോർഡ് ഓഫ് ദ റിങ്സ്" ചലച്ചിത്ര പരമ്പരയുടെ കാലക്രമത്തിന് മുൻപ്‌ നടക്കുന്ന സംഭവവികാസങ്ങൾ വിവരിക്കുന്നു.
ന്യൂലൈൻ സിനിമ, മെട്രോ-ഗോൾഡ്വിൻ-മേയർ എന്നിവരുമായി ചേർന്ന് വിങ്നട്ട് ഫിലിംസ് നിർമ്മിച്ച ഈ ചിത്രം വാർണർ ബ്രോസ് പിക്ചേഴ്സാണ് വിതരണം ചെയ്തത്.
2014 ഡിസംബർ 11 ന് ന്യൂസിലാൻഡ് , ഡിസംബർ 12 ന് ബ്രിട്ടൻ , ഡിസംബർ 17 ന് യുഎസ് എന്നിവിടങ്ങളിൽ ഈ ചിത്രം പുറത്തിറങ്ങി.
മാർട്ടിൻ ഫ്രീമാൻ , ഇയാൻ മക്കെല്ലൻ, റിച്ചാർഡ് ആർമിറ്റേജ്, ഇവാഞ്ചിൻ ലില്ലി, ലീ പേസ്, ലൂക്ക് ഇവാൻസ്, ബെനഡിക്ട് കുംബർബൈച്ച്, കെൻ സ്റ്റോട്ട്, ജെയിംസ് നെസ്ബിറ്റ്, കേറ്റ് ബ്ലാഞ്ചറ്റ് , ഇയാൻ ഹോം, ക്രിസ്റ്റഫർ ലീ , ഹ്യൂഗോ വീവിംഗ്, ഒർലാൻഡോ ബ്ലൂം തുടങ്ങിയവർ ഈ ചിത്രത്തിൽ അഭിനയിക്കുന്നു.
സമ്മിശ്ര പ്രതികരണം നേടിയ ഈ ചിത്രം ആഗോളതലത്തിൽ  956 ദശലക്ഷം ഡോളർ വരുമാനം നേടി.
2014-ലെ ഏറ്റവും വരുമാനം നേടിയ രണ്ടാമത്തെ സിനിമയും എക്കാലത്തെയും നാൽപതാം സിനിമയുമാണിത്.
മികച്ച മികച്ച ശബ്ദ എഡിറ്റിംഗിനുള്ള അക്കാദമി അവാർഡ് നാമനിർദ്ദേശം ഈ സിനിമക്ക് ലഭിച്ചു.
അഭിനേതാക്കൾ മാർട്ടിൻ ഫ്രീമാൻ - ബിൽബോ ബാഗ്ഗിൻസ് (ചെറുപ്പകാലം) ഇയാൻ ഹോം - ബിൽബോ ബാഗ്ഗിൻസ് (വയസ്സുകാലം) ഇയാൻ മക്ക്കെല്ലൻ - ഗാൻഡാൾഫ് ദി ഗ്രേ റിച്ചാർഡ് ആർമിറ്റേജ് - തോറിൻ ഓക്കെൻഷീൽഡ്  II ലൂക്ക് ഇവാൻസ് _ ബാർഡ് ദ ബോമാൻ ബെനഡിക്ട് കമ്പർബാച്ച് - സ്മോഗ്, സൗറോൺ ഇവാഞ്ചെലിൻ ലില്ലി -  ടൊറിയൽ ലീ പേസ് - താൻഡ്രൂയിൽ സ്റ്റീഫൻ ഫ്രൈ - മാസ്റ്റർ ഓഫ്  ലേക്ടൗൺ ഒർലാൻഡോ ബ്ലൂം - ലെഗോലാസ് ഗ്രീൻലീഫ് ഗ്രഹാം മക്വിവിഷ് - ഡ്വാലിൻ കെൻ സ്റ്റോട്ട് - ബാലിൻ ഐദാൻ ടർണർ - കിലി ഡീൻ ഓംഗർമാൻ - ഫിലി മാർക്ക് ഹഡ്ലോ - ഡോറി ജെഡ് ബ്രോഫി - നോറി ആദം ബ്രൗൺ - ഓറി ജോൺ കാലെൻ - ഓയിൻ പീറ്റർ ഹാംബ്ല്ടൺ - ഗ്ലോയിൻ വില്യം കിർഷർ - ബിഫൂർ ജെയിംസ് നെസ്സിറ്റ് - ബോഫൂർ സ്റ്റീഫൻ ഹണ്ടർ - ബോംബർ കേറ്റ് ബ്ലാഞ്ചറ്റ് - ഗലാഡ്രിയൽ ജോൺ ബെൽ _ ബെയ്ൻ മനു ബെന്നെറ്റ് - ആസോഗ് ദി ഡിഫീൽഡർ ജോൺ ടുയി - ബോൾഗ് ക്രെയ്ഗ് ഹാൾ - ഗ്യാലൺ റിയാൻ ഗേജ് - ആൽഫ്രൈഡ് സിൽവെസ്റ്റർ മക്കോയ് - റഡാഗാസ്റ്റ് ദ ബ്രൗൺ ക്രിസ്റ്റഫർ ലീ - സറുമാൻ ദ വൈറ്റ് പുരസ്കാരങ്ങളും നാമനിർദ്ദേശങ്ങളും Year Award Category Recipient Result Ref. 2014 Heartland Film Festival Truly Moving Picture Award ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് വിജയിച്ചു Phoenix Film Critics Society Awards Best Visual Effects Joe Letteri, Matt Aitken, Eric Saindon, Scott Chambers നാമനിർദ്ദേശം 2015 Academy Awards Best Sound Editing Brent Burge and Jason Canovas നാമനിർദ്ദേശം Screen Actors Guild Awards Outstanding Performance by a Stunt Ensemble in a Motion Picture ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് നാമനിർദ്ദേശം Critics' Choice Movie Awards Best Hair Makeup ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് നാമനിർദ്ദേശം Best Visual Effects ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് നാമനിർദ്ദേശം British Academy Film Awards Best Special Visual Effects Joe Letteri, Eric Saindon, David Clayton, R. Christopher White നാമനിർദ്ദേശം Denver Film Critics Society Best Original Song Billy Boyd, Philippa Boyens, Fran Walsh നാമനിർദ്ദേശം Empire Awards Best Film ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് നാമനിർദ്ദേശം Best Director Peter Jackson നാമനിർദ്ദേശം Best Actor Richard Armitage നാമനിർദ്ദേശം Best Sci-Fi/Fantasy ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് നാമനിർദ്ദേശം Saturn Awards Best Fantasy Film ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് വിജയിച്ചു Best Writing Fran Walsh, Philippa Boyens, Peter Jackson and Guillermo del Toro നാമനിർദ്ദേശം Best Supporting Actor Richard Armitage വിജയിച്ചു Best Supporting Actress Evangeline Lilly നാമനിർദ്ദേശം Best Music Howard Shore നാമനിർദ്ദേശം Best Make-up Peter King, Rick Findlater and Gino Acevedo നാമനിർദ്ദേശം Best Special Effects Joe Letteri, Eric Saindon, David Clayton and R. Christopher White നാമനിർദ്ദേശം അവലംബം ബാഹ്യ കണ്ണികൾ ഔദ്യോഗിക വെബ്സൈറ്റ് The Hobbit: The Battle of the Five Armies ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് The Hobbit: The Battle of the Five Armies
ദ ഹോളി ഫാമിലി വിത്ത് എയ്ഞ്ചൽസ് ഇംഗ്ലീഷ് വിലാസം https://ml.wikipedia.org/wiki/The_Holy_Family_with_Angels
ഡച്ച് ലാൻഡ്സ്കേപ് ചിത്രകാരനായ റെംബ്രാന്റ് ചിത്രീകരിച്ച ഒരു എണ്ണഛായാചിത്രമാണ് ദ ഹോളി ഫാമിലി വിത്ത് എയ്ഞ്ചൽസ്.
ഡച്ച് സുവർണ്ണകാലഘട്ടത്തെ ചിത്രങ്ങൾക്ക് നല്ലൊരുദാഹരണമായ ഈ ചിത്രം ഇപ്പോൾ ഹെർമിറ്റേജ് മ്യൂസിയത്തിന്റെ ശേഖരത്തിൽ ആണ് സൂക്ഷിച്ചിരിക്കുന്നത്.
ചിത്രശാല Gemäldegalerie Alte Meister (Kassel) .
Louvre .
Rijksmuseum .
അവലംബം 72.
The Holy Family in Smith's catalogue raisonné of 1836 The Holy Family with Angels in the RKD The Holy Family with Angels , in the Hermitage website The Holy Family with Angels by Rembrandt എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദ ഹോഴ്സ് ആന്റ് ഹിസ് ബോയ് ഇംഗ്ലീഷ് വിലാസം https://ml.wikipedia.org/wiki/The_Horse_and_His_Boy
സി.എസ് ലൂയിസ് എഴുതിയ കുട്ടികൾക്കായുള്ള ഒരു ഫാന്റസി നോവലാണ് ദ ഹോഴ്സ് ആന്റ് ഹിസ് ബോയ് .
ദ ക്രോണിക്കിൾസ് ഓഫ് നർനിയ പരമ്പരയിലെ അഞ്ചാമത്തെയും കഥയിലെ കാലക്രമമനുസരിച്ച് മൂന്നാമത്തെയും പുസ്തകമാണിത്.
1950-ൽ എഴുതപ്പെട്ട ഇത് 1954-ലാണ് പ്രസിദ്ധീകരിച്ചത്.
ദ സിൽവർ ചെയറിനു ശേഷമാണ് പ്രസിദ്ധീകരിക്കപ്പെട്ടതെങ്കിലും ആ നോവലിന് മുമ്പാണ് ഇത് എഴുതപ്പെട്ടത്.
അതിനാൽ രചിക്കപ്പെട്ടതിന്റെ ക്രമത്തിൽ ഇത് പരമ്പരയിലെ നാലാമത്തെ കൃതിയാണ്.
പരമ്പരയിൽ നമ്മുടെ ലോകത്തിലെ കുട്ടികൾ പ്രധാന കഥാപാത്രങ്ങളാകാത്ത ഒരേയൊരു നോവലാണിത്.
ദി ക്രോണിക്കിൾസ് ഓഫ് നാർനിയ പരമ്പരയിലെ മറ്റ് നോവലുകൾ പോലെ, ദി ഹോഴ്‌സ് ആൻഡ് ഹിസ് ബോയ് എന്ന നോവലിലും ചിത്രീകരണം നിർവ്വഹിച്ച പൗളിൻ ബെയ്‌ൻസിന്റെ ചിത്രീകരണം പിൽക്കാലത്തെ പല പതിപ്പുകളിലും നിലനിർത്തിയിരുന്നു.
ദ ഹോളി ഫാമിലി ഓഫ് ഫ്രാൻസിസ് I (റാഫേൽ) ഇംഗ്ലീഷ് വിലാസം https://ml.wikipedia.org/wiki/The_Holy_Family_of_Francis_I_(Raphael)
ഇറ്റലിയിലെ നവോത്ഥാനകാല ചിത്രകാരനും ശില്പിയുമായിരുന്ന റാഫേൽ 1518-ൽ ചിത്രീകരിച്ച ഒരു എണ്ണഛായാചിത്രമാണ് ദ ഹോളി ഫാമിലി ഓഫ് ഫ്രാൻസിസ് I .
റാഫേൽ ഒപ്പിട്ട ഈ ചിത്രത്തിൽ വിശുദ്ധ എലിസബത്ത്, ശിശു ജോൺ സ്നാപകൻ, രണ്ട് മാലാഖമാർ എന്നിവരെക്കൂടാതെ ശിശു യേശു, മറിയ, ജോസഫ് എന്നിവരെയും ചിത്രീകരിച്ചിരിക്കുന്നു.
എന്നാൽ ഈ ചിത്രത്തിലെ മിക്ക ചിത്രീകരണങ്ങളും അദ്ദേഹത്തിന്റെ പണിശാലയിലെ സഹായികൾ ആണ് ചിത്രീകരിച്ചിരിക്കുന്നത്.
ഫ്രാൻസിലെ ഫ്രാൻസിസ് ഒന്നാമന്റെ ഭാര്യ ക്ലൗഡിന് സമ്മാനമായി നൽകാൻ ലിയോ എക്സ് മാർപ്പാപ്പ ഈ ചിത്രത്തിന്റെ ചിത്രീകരണത്തിനായി നിയോഗിച്ചു.
ചിത്രത്തിന്റെ പേരും ഇതിലൂടെ ലഭിക്കുകയുണ്ടായി.
ഈ ചിത്രം ഇപ്പോൾ ലൂവ്രെയിലാണ് സൂക്ഷിച്ചിരിക്കുന്നത്.
അവലംബം പുറത്തേക്കുള്ള കണ്ണികൾ wga.hu
ട്രിവാൻഡ്രം ലോഡ്ജ് ഇംഗ്ലീഷ് വിലാസം https://ml.wikipedia.org/wiki/Trivandrum_Lodge
വി.കെ. പ്രകാശ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ട്രിവാൻഡ്രം ലോഡ്ജ് .
ജയസൂര്യ , ഹണി റോസ് , അനൂപ് മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
അനൂപ് മേനോൻ തന്നെയാണ് ഈ ചിത്രത്തിന്റെ രചനയും നിർവ്വഹിച്ചിരിക്കുന്നത്.
ടൈം ആഡ്സ് എന്റർടെയിൻമെന്റിന്റെ ബാനറിൽ പി.എ. സെബാസ്റ്റ്യൻ നിർമ്മിച്ചിരിക്കുന്ന ഈ ചിത്രത്തിലെ ഗാനങ്ങൾക്ക് സംഗീതം പകർന്നിരിക്കുന്നത് എം. ജയചന്ദ്രൻ ആണ്.
ഛായാഗ്രഹണം പ്രദീപ് നായരും ചിത്രസംയോജനം മഹേഷ് നാരായണനും നിർവ്വഹിച്ചിരിക്കുന്നു.
അഭിനേതാക്കൾ ജയസൂര്യ – അബ്ദു ഹണി റോസ് – ധ്വനി നമ്പ്യാർ അനൂപ് മേനോൻ – രവിശങ്കർ മാസ്റ്റർ ധനഞ്ജയ് – അരുൺ ബേബി നയൻതാര – അമല സുകുമാരി – പെഗ്ഗി ജനാർദ്ദനൻ – ആർതർ റെൽട്ടൻ പി. ജയചന്ദ്രൻ – നാരായണൻ പോറ്റി ഭാവന – മാളവിക പി. ബാലചന്ദ്രൻ – കോര സൈജു കുറുപ്പ് – ഷിബു വെള്ളായണി തെസ്നി ഖാൻ – കന്യക ബാബു നമ്പൂതിരി – തങ്ങൾ നിഖിൽ – വിവേക് ദേവി അജിത്ത് – സെറീന അരുൺ – സതീശൻ കൊച്ചുപ്രേമൻ – സദാനന്ദൻ കൃഷ്ണപ്രഭ – റോസ്‌ലിൻ നന്ദു – ആന്റണി പൊന്നമ്മ ബാബു – സ്കൂൾ ടീച്ചർ സംഗീതം
"കണ്ണിന്നുള്ളിൽ നീ കണ്മണി" രാജീവ് നായർ നജിം അർഷാദ് 4:38 2.
"കിളികൾ പറന്നതോ" റഫീക്ക് അഹമ്മദ് രാജേഷ് കൃഷ്ണൻ 4:23 3.
"തെയ്യാരം" രാജീവ് നായർ എം. ജയചന്ദ്രൻ , ഹരിചരൺ സുചിത്ര 5:13 പുറത്തേക്കുള്ള കണ്ണികൾ ട്രിവാൻഡ്രം ലോഡ്ജ് ഇന്റർനെറ്റ് മൂവി ഡാറ്റാബേസിൽ ട്രിവാൻഡ്രം ലോഡ്ജ് – മലയാളസംഗീതം.
ട്രിവുൾസിയോ മഡോണ ഇംഗ്ലീഷ് വിലാസം https://ml.wikipedia.org/wiki/Trivulzio_Madonna
1497-ൽ ഇറ്റാലിയൻ നവോത്ഥാന ചിത്രകാരനായിരുന്ന ആൻഡ്രിയ മാന്റെഗ്ന വരച്ച ചിത്രമാണ് ട്രിവുൾസിയോ മഡോണ.
മിലാനിലെ കാസ്റ്റെല്ലോ സ്‌ഫോർസെസ്കോയിലെ സ്‌ഫോർസ കാസ്റ്റിൽ പിനാകോട്ടെക്കയിലാണ് ഈ ചിത്രം പ്രദർശിപ്പിച്ചിരിക്കുന്നത്.
നിരവധി വിശുദ്ധന്മാരാൽ ചുറ്റപ്പെട്ട മഡോണയെ ഈ ചിത്രത്തിൽ ചിത്രീകരിച്ചിരിക്കുന്നു.
മഡോണയെ ചുറ്റിപ്പറ്റിയുള്ള കെരൂബുകളുടെ പ്രമേയം മംഗളവാർത്തയുടെ ഒരു പരാമർശം ആണ്.
വശത്ത് വിശുദ്ധരുടെ ചുറ്റും രണ്ട് സിട്രസ് മരങ്ങൾ കാണാം.
മുൻവശത്തെ രണ്ട് രൂപങ്ങൾ താഴത്തെ സ്ഥാനത്ത് നിന്ന് നിരീക്ഷിക്കുന്നതായി ചിത്രീകരിച്ചിരിക്കുന്നു.
താഴത്തെ മധ്യഭാഗത്ത് ഒരു ഓർഗന് ചുറ്റും മാലാഖമാരുടെ മൂന്ന് അർദ്ദകായപ്രതിമകൾ ഉണ്ട്.
വെറോണയിലെ ഓർഗാനോയിലെ സാന്താ മരിയയിലെ ഒലിവേട്ടൻ ചർച്ചിനുവേണ്ടിയാണ് പാനൽ പൂർത്തിയാക്കിയത്.
അവലംബം Page at artonline.it (in Italian)
ട്രീ സ്വാല്ലോ ഇംഗ്ലീഷ് വിലാസം https://ml.wikipedia.org/wiki/Tree_swallow
ഹിറണ്ടിനിഡേ കുടുംബത്തിലെ ഒരു ദേശാടന പക്ഷിയാണ് ട്രീ സ്വാല്ലോ (Tachycineta bicolor).
അമേരിക്കയിൽ കാണപ്പെടുന്ന  ട്രീ സ്വാല്ലോ ആദ്യമായി 1807-ൽ ഫ്രഞ്ച് പക്ഷിശാസ്ത്രജ്ഞനായ ലൂയി വിയേലിയോട്ട് ഹിറണ്ടൊ ബൈകളറായി വിശേഷിപ്പിച്ചു.
അപ്പോൾ മുതൽ അതിന്റെ ഇപ്പോഴത്തെ ജനുസ് ആയ ടാക്കിസിനേറ്റയിലേയ്ക്ക് മാറ്റിയിരിക്കുന്നു.
അതിന്റെ ഫൈലോജനിറ്റി പ്ലേസ്മെന്റ് ഇപ്പോഴും ചർച്ചയിലാണ്.
ഈ സ്പീഷീസിന് കറുത്ത ചിറകുകൾ, വാൽ, ഒഴികെയുള്ള മുകൾഭാഗത്തിന് തിളങ്ങുന്ന നീല-പച്ച നിറവും, ചുണ്ടുകൾക്ക് കറുപ്പ് നിറവും, കണ്ണ് ഇരുണ്ട തവിട്ട് നിറവും, കാലുകളും പാദങ്ങളും ഇളം തവിട്ട് നിറവുമായിരിക്കും.
അവലംബം ബാഹ്യ ലിങ്കുകൾ Wikimedia Commons has media related to Tree swallow .
വിക്കിസ്പീഷിസിൽ Tachycineta bicolor എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ട്രിയർ ഇംഗ്ലീഷ് വിലാസം https://ml.wikipedia.org/wiki/Trier
ജർമ്മനിയുടെ പടിഞ്ഞാറൻ അതിർത്തിക്ക് സമീപമുള്ള ഒരു നഗരമാണ് ട്രിയർ അഥവാ ട്രീവ് ( ഫ്രഞ്ച് ഭാഷയിൽ).
മുന്തിരി കൃഷിയുടെയും വീഞ്ഞുത്പാദനത്തിന്റെയും കേന്ദ്രമായ ഈ ചെറു നഗരം (2015-ലെ ജനസംഖ്യ 1,14,914) ജർമ്മനിയിലെ ഏറ്റവും പഴയ നഗരങ്ങളിലൊന്നാണ്.
സി. നാലാം നൂറ്റാണ്ടിൽ സെൽറ്റുകൾ ഇവിടെ താമസമാരംഭിച്ചു.
ആൽപ്സ് പർവ്വതങ്ങൾക്ക് വടക്കുള്ള ആദ്യ ബിഷപ്പ് ട്രിയറിലെ ആർച്ച്ബിഷപ്പ് ആയിരുന്നു.
വിശുദ്ധ റോമൻ സാമ്രാജ്യത്തിലെ ചക്രവർത്തിയെ തിരഞ്ഞെടുക്കുന്ന ഏഴ് ഇലക്റ്റർമാരിൽ ഒരാൾ കൂടിയായിരുന്നു രിയറിലെ ആർച്ച്ബിഷപ്പ്.
സാമ്പത്തികശാസ്ത്രജ്ഞനും തത്ത്വചിന്തകനുമായ കാൾ മാർക്സിന്റെ ജന്മസ്ഥലം കൂടിയാണ് ട്രിയർ.
അദ്ദേഹത്തിന്റെ വീട് ഇന്ന് ഒരു മ്യൂസിയമാണ്.
വിനോദ സഞ്ചാര കേന്ദ്രങ്ങൾ മാർക്സ് ഹൗസ് - കാൾ മാക്സ് ജനിച്ച വീട് പോർട്ട നീഗ്ര കൈസർതെർമൻ ആംഫിതിയേറ്റർ പ്രധാനപ്പെട്ട സ്ഥാപനങ്ങൾ ട്രിയർ സർവ്വകലാശാല ട്രിയർ അപ്ലൈഡ് സയൻസ് യൂണിവേഴ്സിറ്റി അവലംബം
ട്രീ (ഡാറ്റാ സ്ട്രക്ചർ) ഇംഗ്ലീഷ് വിലാസം https://ml.wikipedia.org/wiki/Tree_(data_structure) ഒരു സാധാരണ, ബൈനറി അല്ലാത്ത, അൺസോർട്ടഡായ, ചില ലേബലുകളുടെ തനിപ്പകർപ്പ്, ഒരു ട്രീയുടെ ഏകപക്ഷീയമായ ഡയഗ്രം.
ഈ ഡയഗ്രത്തിൽ, 7 എന്ന് ലേബൽ ചെയ്‌തിരിക്കുന്ന നോഡിന് 2, 10, 6 എന്നിങ്ങനെ ലേബൽ ചെയ്‌ത മൂന്ന് കുട്ടികളുണ്ട്, കൂടാതെ ഒരു പാരന്റ്, അതിനെ 2 എന്ന് ലേബൽ ചെയ്‌തിരിക്കുന്നു.
മുകളിലുള്ള റൂട്ട് നോഡിന് പാരന്റില്ല.
കമ്പ്യൂട്ടർ സയൻസിൽ വ്യാപകമായി ഉപയോഗിക്കുന്ന ഒരു ഡാറ്റാ സ്ട്രക്ചറാണ് ട്രീ.
നോഡുകളുടെ ഒരു കൂട്ടമാണ് ട്രീ .
ആരേഖത്തിന്റെ(ഗ്രാഫ്) മറ്റൊരു രൂപമായ ട്രീ ഒരു നോഡിൽ നിന്നും, റൂട്ട് നോഡിൽ നിന്നും തുടങ്ങി, മറ്റ് നോഡുകളിലേക്ക് കണ്ണി ചേർക്കപ്പെട്ട വിധത്തിലാണ്.
ട്രീയിലെ പ്രഥമ നോഡാണ് റൂട്ട്.
റൂട്ട് നോഡിൽ നിന്നും കണ്ണിചേർക്കപ്പെട്ട എല്ലാ നോഡുകളും റൂട്ടിന്റെ ചൈൽഡ് നോഡുകളാണ്, റൂട്ട് അവയുടെ പേരന്റുമാകുന്നു.
നോഡുകളെ തമ്മിൽ ബന്ധിപ്പിക്കുന്ന കണ്ണിയെ എഡ്ജ്(edge) എന്നു വിളിക്കുന്നു.
ഒരു നോഡിൽ ഡാറ്റയും ചൈൽഡ് നോഡുകളെപ്പറ്റിയുള്ള വിവരങ്ങളും ഉണ്ടാവും.
കണ്ണിയിൽ ഏറ്റവും താഴത്തായി വരുന്ന നോഡുകളെ ലീഫ് എന്നും റൂട്ടിനും ലീഫിനും ഇടയിൽ വരുന്നവയെ ഇന്റേണൽ നോഡുകൾ എന്നും വിളിക്കുന്നു, ലീഫിനു ചൈൽഡ് ഉണ്ടാവില്ല.
നോൺ ലീനിയർ ഡാറ്റാസ്‌ട്രക്ചറായ ട്രീ ഹൈറാർക്കിക്കൽ രീതിയിലാണ് ഡാറ്റ സൂക്ഷിക്കുന്നത്.
നോഡ് ഡെപ്ത്
ഒരു നോഡിൽ നിന്നും റൂട്ട് നോഡിലേക്കുള്ള ദൂരമാണ് പ്രസ്തുത നോഡിന്റെ ഡെപ്ത്(depth), ലിങ്കുകളുടെ/എഡ്ജുകളുടെ എണ്ണം വച്ചു നോഡിന്റെ ആഴം കണക്കാക്കാം.
നോഡ് ഹൈറ്റ്
ഒരു നോഡിൽ നിന്നും ഏറ്റവും അകലെയുള്ള ലീഫിലേക്കുള്ള ദൂരമാണ് നോഡിന്റെ ഹൈറ്റ്(height).
റൂട്ട് നോഡിന്റെ ഹൈറ്റ് ആയിരിക്കും ട്രീയുടെ ഉയരം.
ട്രീ ട്രാവേർസൽ
ട്രീ ട്രാവേർസൽ(tree traversal), ട്രീസെർച്ച്(tree search)  ട്രീയിലെ നോഡുകളിലൂടെ സഞ്ചരിക്കുന്ന പ്രക്രിയയാണ്.
ഓരോ യാത്രയിലും ഒരു നോഡിലൂടെ ഒറ്റത്തവണയേ കടന്നു പോകൂ.
ട്രീ പലവിധമുണ്ട്, ഹീപ് (ബൈനറി, ബൈനോമിയൽ.. ) സേർച്ച് ട്രീ (AVL, B, B+, റെഡ് - ബ്ലാക്ക്.. ) ഉദാഹരണങ്ങളാണ്.
അവലംബം ↑ https://www.programiz.com/dsa/trees 1 2 https://www.baeldung.com/cs/tree-depth-height-difference ↑ https://www.geeksforgeeks.org/tree-traversals-inorder-preorder-and-postorder/
ട്രീറ്റിയം ഇംഗ്ലീഷ് വിലാസം https://ml.wikipedia.org/wiki/Tritium ട്രീറ്റിയം
ട്രീറ്റിയം Full table General നാമം , ചിഹ്നം ട്രീറ്റിയം, ട്രൈട്ടൺ, 3 H ന്യൂട്രോൺ (കൾ) 2 പ്രോട്ടോൺ (കൾ) 1 Nuclide data പ്രകൃത്യാ ഉള്ള ലഭ്യത trace അർദ്ധായുസ്സ് 4,500±8 ദിവസങ്ങൾ റേഡിയോ ആക്ടീവ് നാശം മൂലമുണ്ടാവുന്നത്(വ) 3 He ഐസോട്ടോപ്പ് ദ്രവ്യം 3.0160492 u Spin 1/2+ Excess energy 14,949.794± 0.001 keV ബന്ധനോർജ്ജം 8,481.821± 0.004 keV റേഡിയോ ആക്ടീവ് നാശ രീതി റേഡിയോ ആക്ടീവ് നാശ ഊർജ്ജം ബീറ്റാ വികിരണം 0.018590 MeV
ഹൈഡ്രജന്റെ ഒരു റേഡിയോ ആക്ടീവ് ഐസോട്ടോപ്പാണ് ഹൈഡ്രജൻ-3 എന്നും അറിയപ്പെടുന്ന ട്രീറ്റിയം ( pronounced /ˈtrɪtiəm/ അഥവാ /ˈtrɪʃiəm/ , symbol T അഥവാ 3 H ).
സാധാരണ കാണപ്പെടുന്ന ഹൈഡ്രജൻ ഐസോട്ടോപ്പായ പ്രോട്ടിയത്തിന്റെ അണുകേന്ദ്രത്തിൽ ഒരു പ്രോട്ടോൺ മാത്രമുള്ളപ്പോൾ ട്രീറ്റിയത്തിന്റെ അണുകേന്ദ്രത്തിൽ ഒരു പ്രോട്ടോണും രണ്ടു ന്യൂട്രോണുകളുമുണ്ട് .
ട്രീറ്റിയം വളരെ അപൂർവ്വമായി മാത്രമാണ്‌ കാണപ്പെടുന്നത്.
റേഡിയോ ആക്ടീവ് നാശം
പരീക്ഷണങ്ങളിൽ ട്രീറ്റിയത്തിന്റെ അർദ്ധായുസ്സിന്‌ പല മൂല്യങ്ങൾ  കാണപ്പെടുന്നുണ്ടെങ്കിലും 4,500±8 ദിവസങ്ങൾ (ഉദ്ദേശം 12.33 വർഷങ്ങൾ) എന്ന മൂല്യമാണ്‌ NIST നിർദ്ദേശിക്കുന്നത്.
ബീറ്റാ റേഡിയോ ആക്ടീവ് നാശത്തിലൂടെ ട്രീറ്റിയം ഹീലിയം-3 ആയി മാറുന്നു: 3 1 T → 3 2 He + e − + Error no link defined
ഈ പ്രക്രിയയിൽ 18.6 keV ഊർജ്ജം പുറപ്പെടുവിക്കപ്പെടുന്നു.
അവലംബം ↑ Comprehensive Review and Critical Evaluation of the Half-Life of Tritium Archived 2011-10-17 at the Wayback Machine .
, National Institute of Standards and Technology
ട്രിയെസ്റ്റെ ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) ഇംഗ്ലീഷ് വിലാസം https://ml.wikipedia.org/wiki/Trieste
ഉത്തര-പൂർവ ഇറ്റലിയിലെ ഒരു നഗരവും പ്രവിശ്യയും.
ടെർഗെസ്തെ (Tergeste) എന്നായിരുന്നു പ്രാചീന നാമം.
ഫ്രിയുലി വെനസീയ ഗ്വീയുലിയ (Friuli-Venezia Giulia) പ്രദേശത്തിന്റെ തലസ്ഥാനമായ ട്രിയെസ്റ്റെ, ഈസ്റ്റ്രിയൻ ഉപദ്വീപിന്റെ വ.
-ൻ തീരത്ത് വെനീസിന് 112 കി.
ഇറക്കുമതി ഉത്പന്നങ്ങൾക്ക് നികുതി ചുമത്താത്ത സ്വതന്ത്ര തുറമുഖമാണ് ഈ നഗരം.
ജനസംഖ്യ: 2,23,611 (1995).
ട്രിയെസ്റ്റെ ഉൾക്കടലിൽ നിന്നും ക്രമേണ ഉയർന്നു നിൽക്കുന്ന രൂപത്തിലാണ് ട്രിയെസ്റ്റെ നഗരത്തിന്റെ ഭൂപ്രകൃതി.
സാൻ ഗിയുസ്തോ (San Giusto) കുന്നും അതിനടുത്തുള്ള മലനിരകളും ചെറുനദികളും കടന്ന് കാസ്റ്റ് പീഠഭൂമിയിലെ തരിശുഭൂമി വരെ ഈ നഗരം വ്യാപിച്ചിരിക്കുന്നു.
മിതോഷ്ണ കാലാവസ്ഥയാണ് ട്രിയെസ്റ്റെയിലേത്.
എന്നാൽ മഞ്ഞുകാലത്ത് ഉത്തര-പൂർവദിശയിൽ വീശുന്ന 'ബോറ' (Bora) എന്ന ശീതക്കാറ്റ് ഇവിടെ നാശനഷ്ടങ്ങൾ വരുത്താറുണ്ട്.
1924-ൽ സ്ഥാപിച്ച ട്രിയെസ്റ്റെ സർവകലാശാലയും ധാരാളം മ്യൂസിയങ്ങളും ഈ നഗരത്തിലുണ്ട്.
ട്രിയെസ്റ്റെയിലെ മെച്ചപ്പെട്ട തുറമുഖ സൗകര്യങ്ങളും കപ്പൽ നിർമ്മാണവുമാണ് ഇവിടത്തെ ജനജീവിതത്തെ നിയന്ത്രിക്കുന്ന മുഖ്യഘടകങ്ങൾ.
സൂയസ് കനാൽ ഗതാഗതത്തിനായി തുറന്നതോടെ ട്രിയെസ്റ്റെ മെഡിറ്ററേനിയൻ മേഖലയിലെ തിരക്കേറിയ തുറമുഖങ്ങളിലൊന്നായിമാറി.
റോമൻ കാലഘട്ടത്തിലേതെന്ന് കരുതപ്പെടുന്ന കസ്റ്റംസ് തുറമുഖം, 1868-നും 83-നും മധ്യേ പണികഴിപ്പിച്ച പഴയ ഫ്രീപോർട്ട്, 1900-ത്തിനുശേഷം നിർമിച്ച പുതിയ ഫ്രീ പോർട്ട് എന്നിങ്ങനെ മൂന്നു ഭാഗങ്ങൾ ഈ തുറമുഖത്തിനുണ്ട്.
ഒന്നാം ലോകയുദ്ധത്തിനുശേഷം ഗണ്യമായ പുരോഗതി നേടിയ ഇവിടത്തെ കപ്പൽ നിർമ്മാണ കേന്ദ്രം രണ്ടാം ലോകയുദ്ധാനന്തരം നഗരത്തിനുണ്ടായ സാമ്പത്തിക പുരോഗതിയിൽ സുപ്രധാനമായ പങ്കുവഹിച്ചു.
നിരവധി പ്രാദേശിക ഇരുമ്പുരുക്കു ശാലകൾ, എണ്ണശുദ്ധീകരണകേന്ദ്രങ്ങൾ, ബാങ്കുകൾ, ഇൻഷ്വറൻസ് സ്ഥാപനങ്ങൾ മുതലായവ ട്രിയെസ്റ്റെ തുറമുഖത്തെയും കപ്പൽനിർമ്മാണ കേന്ദ്രത്തെയും കേന്ദ്രീകരിച്ച് പ്രവർത്തിക്കുന്നുണ്ട്.
പ്രധാന വ്യവസായങ്ങൾ എണ്ണ സംസ്കരണം, ചണവസ്ത്ര അനുബന്ധ ഉത്പന്നങ്ങൾ പെയിന്റ്, വിവിധതരം ലഹരി പാനീയങ്ങളുടെ നിർമ്മാണവുമാണ് ഉൽപ്പാദനം മത്സ്യമാണ് ഇവിടത്തെ ഒരു പ്രധാന ആഹാരയിനവും കയറ്റുമതി വിഭവവും.
ട്രിയെസ്റ്റെയിലെ മുന്തിരിത്തോപ്പുകൾ നല്ലയിനം മുന്തിരി ഉത്പാദിപ്പിക്കുന്നുണ്ട്.
എന്നാൽ ഇവിടത്തെ കാർഷികോത്പാദനം ആഭ്യന്തരോപയോഗത്തിനുപോലും തികയുന്നില്ല.
പ്രാചീനകാലം മുതൽ ജനവാസമുണ്ടായിരുന്ന പ്രദേശമായിരുന്നു ട്രിയെസ്റ്റെ.
പില്ക്കാലത്ത് ഇത് ഒരു റോമൻ കോളനിയായി വളർന്നു.
റോമാക്കാർ ഇവിടെ ഒരു തുറമുഖം നിർമിച്ചിരുന്നു.
എ.ഡി. 5-ാം ശ.
-ത്തിൽ റോമൻ സാമ്രാജ്യം ശിഥിലമായതോടെ ഓസ്ട്രോഗോത്തുകൾ ഈ പ്രദേശം കയ്യടക്കി.
-ത്തിൽ ട്രിയെസ്റ്റെ ബൈസാന്തിയൻ സാമ്രാജ്യത്തിന്റെ ഭാഗമായി മാറി.
-മായപ്പോൾ കുറച്ചുകാലം ലൊംബാർഡുകളുടെ കൈവശമായിരുന്നു ട്രിയെസ്റ്റെ.
788-ൽ ഈ സ്ഥലം ഷാർലമെയ് ൻ ന്റെ സാമ്രാജ്യത്തിന്റെ ഭാഗമായിത്തീർന്നു.
ലോഥർ രാമൻ പ്രാദേശിക ബിഷപ്പിന്റെ കീഴിൽ 948-ൽ ട്രിയെസ്റ്റെയ്ക്ക് സ്വയംഭരണസ്വാതന്ത്ര്യം അനുവദിച്ചു.
1202-ൽ വെനീസിന്റെ മേല്ക്കോയ്മയിലാകുന്നതുവരെ ഈ സ്വയംഭരണം നിലനിന്നു.
1380-ൽ വീണ്ടും സ്വതന്ത്രമായി.
തുടർന്ന് 1382-ൽ ആസ്റ്റ്രിയയുടെ സംരക്ഷണം സ്വീകരിച്ചു.
ആസ്റ്റ്രിയയിലെ ചാൾസ് ആറാമൻ 1719-ൽ ഒരു തുറമുഖമായി ഇതിനെ നിലനിർത്തിയതോടെ ഈ പ്രദേശം ഏറെ അഭിവൃദ്ധി പ്രാപിച്ചു.
തുടർന്ന് ഒന്നാം ലോകയുദ്ധം വരെ ആസ്റ്റ്രിയയുടെ ഭാഗമായാണ് വർത്തിച്ചതെങ്കിലും ഇടയ്ക്ക് 1797 മുതൽ 1805 വരെയും 1809 മുതൽ 13 വരെയും ഫ്രാൻസിന്റെ ഭാഗമായിരുന്നു.
സൂയസ് കനാൽ തുറന്നതോടെ മധ്യയൂറോപ്പിലെ എല്ലാ രാജ്യങ്ങൾക്കും പ്രാപ്യമായ ഒരു പ്രധാന തുറമുഖനഗരമായി ട്രിയെസ്റ്റെ വളർന്നു.
ഇറ്റാലിയൻ ദേശീയ സമര(ഇറിഡെന്റിസം)ത്തെ തുടർന്ന് സ്വതന്ത്ര തുറമുഖമെന്ന ട്രിയെസ്റ്റെയുടെ പദവിക്ക് ആസ്ട്രിയ 1819-ൽ നിയന്ത്രണങ്ങൾ ഏർപ്പെടുത്തി.
ഒന്നാം ലോകയുദ്ധാനന്തരം ട്രിയെസ്റ്റെ ഇറ്റലിയുടെ ഭാഗമായി മാറി.
രണ്ടാം ലോകയുദ്ധത്തിൽ യൂഗോസ്ലാവ് സേന 1945-ൽ ട്രിയെസ്റ്റെ പിടിച്ചടക്കി.
ട്രിയെസ്റ്റെയ്ക്കുവേണ്ടി ഇറ്റലിയും യൂഗോസ്ലാവിയയും അവകാശമുന്നയിച്ചപ്പോൾ സമീപപ്രദേശങ്ങൾകൂടി ചേർത്തുകൊണ്ട് 'ഫ്രീ ടെറിട്ടറി ഒഫ് ട്രിയെസ്റ്റെ' എന്ന പേരിലുള്ള മേഖലയാക്കി മാറ്റുകയും ഐക്യരാഷ്ട്രസഭയുടെ നിയന്ത്രണത്തിൻ കീഴിൽ കൊണ്ടുവരികയും ചെയ്തു.